Ouers sit voet neer oor haglike skooltoestande – DieHoorn
Ouers sit voet neer oor haglike skooltoestande
Ontstelde ouers by Excelsior VGK Primêr Woensdag (bo) en Maandag (links onder). Regs onder is die geslote hek. Foto's verskaf
PROTESOPTREDE deur ouers by Excelsior VGK Primêr op Calitzdorp teen oorvol klaskamers en te min onderwysers is verby nadat die Wes-Kaapse Onderwysdepartement (WKOD) gisteraand by 'n vergadering tussen ouers en die direkteur van die Eden en Sentraal Karoo Onderwysdistrik, Desmond Maarman, 'n ekstra onderwyspos en klashulpe aan die skool toegeken het.
Volgens Colleen Murphy, 'n lid van die skool se beheerliggaam, is die ouers verlig dat vordering gemaak is in hul gesprekke met die WKOD. Sy sê Maarman het aangedui dat die onderwysers-leerder-ratio weer in September hersien sal word om te bepaal of die skool dalk nog 'n onderwyspos in 2020 kan bykry.
Ouers van die skool het van Maandag tot Woensdag uit protes die skool se hek gesluit het en nie die personeel of leerders binne toegelaat het nie.
Volgens Murphy is daar in die graad 5-klas 66 leerders wat twee-twee en drie-drie op die skoolbanke in 'n enkele klaskamer moet sit. Sy sê drie onderwysers het ná mekaar opgegee om vir die graad 5-klas te probeer skoolhou – met een van hulle wat te siek geword het om voort te gaan met werk en 'n ander wat ná net drie dae tou opgegooi het.
Die graad 3-klas se 60 leerders gaan in twee klaskamers skool, met die onderwysers wat tussen die twee klasse hardloop om skool te hou.
"Ons weet ons is nie die enigste skool waar daar sulke toestande heers nie, maar dit moet aangespreek word," sê sy.
"Die skool het 516 leerders met 13 personeellede. Hoewel die gemiddelde onderwyser-leerder-ratio 1:39.6 is, het party klasse meer leerders," sê Jessica Shelver, 'n woordvoerder van die WKOD.
Shelver sê volgens die distrikskantoor het die skoolhoof nie aansoek gedoen vir addisionele onderwysposte soos hy verlede jaar moes doen nie.
Distance learning applications are still open.
SY gaan vanjaar 'n oorbruggingsjaar doen omdat sy eers sekerheid wil kry oor haar toekomsplanne, sê Marüzahne Storm (18), een...
Liebe haal SWD-span
Liebe Oosthuizen, leerder van Langenhoven Gimnasium, wat ingesluit is in die SWD o.14-tennis-span wat van 1 tot 4 April...
Struisies teen Hoërskool DF Malan aksie
Die Struisies in aksie tydens Saterdag se skolesportdag teen die Hoërskool DF Malan op die Oudtshoorn Sportgronde. Die skole...
Sewe leerders van die Laerskool Wesbank gekies vir die Eden Tweekamp-span
Sewe leerders van die Laerskool Wesbank is vir die Eden Tweekamp-span gekies nadat hulle op 20 Oktober aan 'n...
Skitterprestasie vir Laerskool Wesbank
Laerskool Wesbank is een van slegs vier skole in die hele Wes-Kaap wat vereer is vir uitnemendheid in prestasie...
Laurus plaas kollig op kind in sy geheel
DIE Laerskool Laurus het op Donderdag, 22 Maart, in Kaapstad 'n sistemiese toekenning vir vordering in Afrikaans en wiskunde vanaf...